Jelaskan Pintu Air Wonokromo dari Kali Jagir dalam bahasa jawa

Pintu air utawi dam Jagir dipundamel ing masa pamerintahipun Walanda kinten-kinten ing taun 1912, Pintu air punika papanipun manggèn ing Désa Pacekan. Tlathah punika sapunika ngrembaka dados dhusun-dhusun.. Pintu Air punika petilasanipun Walanda, ingkang ngantos sapunika taksih dipun-ginakaken kanggé ngatur debit toya. Kali Mas punika pecahan saking Kali Brantas. Pintu Air kasebat manggèn wonten ing sisihipun Stasiun Kereta Api Wonokromo kaliyan PDAM Surabaya. Toya saking lepen Jagir ugi dipunolah kanggé air PAM supados saged dipun-ginakaken kaliyan warga Surabaya.

Wonten ing salebeting lepen Jagir, ugi wonten manéka warni sumberdaya, ing antawisipun ulam air tawar ingkang misuwur salah satunggalipun inggih punika ulam Keting wonten ugi urang. Wonten ing sewulan sapisan, PDAM ngawontenaken prosès Penggelontoran. Prosès penggelontoran inggih punika mbucal endapan blethok saking PDAM dhateng lepen Jagir. Limrahipun prosès penggelontoran punika saged andadosaken ulam dados mendem, dadosipun namung nganggé jaring kemawon warga saged mados ulam.